Mari-Ann Kelam, sündinud 1946. aastal põgenikelaagris Saksamaal. Võitles Eesti vabaduse eest USA-s, praegu Riigikogu liige.    Mari-Ann Kelam on 2002. aastal kirjutanud enda kohta järgmist: "Olen Tallinnas elanud vanemate laps, sündinud pärast suure sõja lõppu  Saksamaa põgenikelaagris. Sõitsin nelja-aastaselt üle ookeani, läksin kuueaastaselt Ameerika kooli, olles omandanud inglise keele, mida kõneldes ja kirjutades tunnen end siiani vabamalt kui eesti keele puhul. Samas on eesti keel olnud kogu aeg mu koduseks keeleks ja selles keeles olen suhelnud ka oma lastega. 40 aastat pärast esimest ookeanireisi läände saabusin märtsis 1990 esmakordselt oma vanemate kodumaale. Mitte turistina, vaid USA eestlaste ühe esindajana Eesti Kongressis.